Source: https://www.riigiteataja.ee/redaktsioonide_vordlus.html?grupiId=309097&vasakAktId=13173517
Timestamp: 2018-11-19 05:56:32+00:00
Document Index: 4534489

Matched Legal Cases: ['§ 41', '§ 1', '§ 2', '§ 41', '§ 22', '§ 3', '§ 4', '§ 5', '§ 2', '§ 6']

Metsateatise vorm ja esitamise kord – Riigi Teataja
Metsateatise vorm ja esitamise kord
Jõustumine: 01.07.201401.01.201401.06.201312.04.201025.04.200901.02.200901.01.2007
Muudetakse järgmiste määrustega (vastuvõtmise aeg, number, avaldamine Riigi Teatajas, jõustumise aeg):
21.01.2009 nr 8 (RTL 2009, 11, 131) 1.02.2009
16.04.2009 nr 19 (RTL 2009, 36, 475) 25.04.2009
Määrus kehtestatakse «Metsaseaduse» § 41 lõike 6 alusel.
§ 1. Metsateatise vorm
Metsaomanik või tema esindaja (edaspidi esitaja) esitab Keskkonnaametile määruse lisa 1 kohasel vormil metsateatise:
[RTL 2009, 11, 131 – jõust. 1.02.2009]
[RTL 2009, 36, 475 – jõust. 25.04.2009]
§ 2. Metsateatise esitamine Keskkonnaametile ja selle nõuetele vastavuse hindamine
(1) Metsateatis esitatakse Keskkonnaametile «Metsaseaduse» § 41 lõike 4 kohaselt.
(2) Kui metsateatise esitab metsaomaniku volitatud esindaja või kasutusvaldaja, kantakse metsateatisele ka metsaomaniku andmed.
(3) Esitajalt metsateatise vastuvõtmisel, välja arvatud juhul, kui metsateatis toimetatakse kohale tähtkirjaga või esitatakse isiku üheselt tuvastamist võimaldava elektroonilise kanali kaudu, edastab vastuvõtja esitajale vastuvõtmise kohta tõendi, millele märgitakse:
1) [Kehtetu – RTL 2009, 36, 475 – jõust. 25.04.2009];
2) teatise vastuvõtmise aeg, kui metsateatis on esitatud elektrooniliselt digitaalselt allkirjastatuna;
3) teatise vastuvõtmise aeg, kui metsateatis on üle antud vahetult Keskkonnaametisse. Sel juhul allkirjastavad tõendi nii vastuvõtja kui ka esitaja.
[RTL 2009, 36, 475 - jõust. 25.04.2009]
(4) Keskkonnaamet hindab esitatud metsateatise vastavust nõuetele. Kui metsateatis ei vasta nõuetele, märgitakse, millised on teatise täitmisel tehtud vead, ja tagastatakse see esitajale kolme tööpäeva jooksul selle saamisest arvates.
(5) Kui raie- või metsauuendustööd kavandatakse metsas, mis kasvab vabal metsamaal «Maareformi seaduse» § 22 lõike 2 tähenduses, samuti selles metsas metsakahjustuse avastamise korral märgib esitaja metsateatise vormile katastriüksuse tunnuseks «00000:000:0000». Esitaja lisab metsateatisele kohaliku omavalitsuse täitevorgani tõendi maa tagastamise või ostueesõigusega erastamise taotluste puudumiste kohta.
§ 3. Metsateatise esitajale tagastamine
(1) Keskkonnaamet kontrollib kavandatud töö tegemise võimalikkust ja tagastab esitajale tööd lubava või tööd keelava märkega metsateatise koopia 15 tööpäeva jooksul nõuetekohase metsateatise saamisest arvates kas allkirja vastu, posti teel väljastusteatega tähtkirjaga metsateatises märgitud aadressil või elektrooniliselt digitaalallkirjaga kinnitatult vastavalt «Digitaalallkirja seadusele». Kui tööd ei lubata, põhjendatakse seda kirjalikult.
(2) Tagastatava metsateatise koopia varustatakse tööde võimalikkust kontrollinud Keskkonnaameti ametniku originaalallkirjaga või kinnitatakse elektrooniliselt ametniku digitaalallkirjaga.
§ 4. Metsateatise edastamine kaitstava loodusobjekti valitsejale
Kui metsateatises märgitud kavandatud töö hõlmab ala, millel asub kohaliku omavalitsuse tasandil kaitstav loodusobjekt «Looduskaitseseaduse» tähenduses, saadab Keskkonnaamet registreeritud metsateatise koopia kooskõlastamiseks loodusobjekti kaitse alla võtnud kohalikule omavalitsusele, märkides tähtaja, mille jooksul tuleb teha otsus kooskõlastuse andmise kohta.
§ 5. Metsateatiste andmekogu
(1) Metsakaitse- ja Metsauuenduskeskus peab metsateatiste andmekogu.
(2) Keskkonnaameti ametnik kannab andmed metsateatise kohta andmekogusse kolme tööpäeva jooksul pärast nõuetekohase metsateatise saamist.
(3) Käesoleva määruse § 2 lõikes 5 nimetatud vabal metsamaal raie- või metsauuendustööde kavandamise või metsakahjustuste avastamise korral ei märgita metsateatiste andmekogusse katastriüksuse tunnust.
§ 6. Metsateatiste säilitamine
Metsateatiseid koos juurdekuuluvate dokumentidega säilitatakse Keskkonnaametis seitse aastat kavandatud raiete puhul nende esitajatele tagastamisest või muudel juhtudel nõuetekohase metsateatise saamisest.
RT I, 28.06.2014, 172